Agnetha Fältskog

**Agneta Ose Feltskog** () je švedska pevačica, autor pesama i producent, najpoznatija kao član švedske pop četvorke ABBA.

## Porodica
Rođena je 5. aprila 1950. godine u Jönköpingu, u Švedskoj, kao starija kćerka od dve kćerke Ingvara Feltskoga (1922-1995) i Birgit Johanson (1923-1994). Ingvar Feltskog pokazivao je mnogo interesovanja za muziku i šoubiznis, dok je Birgit bila mirna i oprezna žena, koja je vodila domaćinstvo.

## Solo karijera u Švedskoj
Pre nego što je postala članica benda ABBA, Agneta je bila poznati solo umetnik u Švedskoj. Njen prvi hit pojavio se 1967. godine, kada je imala samo 16 godina, a prvi album, koji se zvao *Agnetha Fältskog*, izašao je 1968. godine. Najveći hit s tog albuma bio je "Jag Va Sa Kar". Pre nego što je postala članica benda ABBA, bila je jedna od najpoznatijih solo pevačica u Švedskoj. 1972. godine, glumila je glavnu žensku ulogu - Mariju Magdalenu - u švedskoj verziji mjuzikla *[[Isus Hrist]] Superstar*.

## ABBA i brak sa Bjernom Ulveusom
1969. godine, upoznala je Bjerna Ulveusa. Kako su govorili kasnije, to je bila ljubav na prvi pogled. Bjern je tada bio član poznate grupe Hutenani Singers, i uveliko je sarađivao sa Benijem Andersonom. Venčali su se 1971. godine, i njihovo venčanje proglašeno je najpopularnijim venčanjem u Švedskoj te godine. Dobili su dvoje dece, kćerku Lindu (1973) i sina Pitera Kristijana (1977). Godinu dana kasnije, Bjern i Beni su u studio doveli i svoje partnerke, Agetu i Ani-Frid Lingštad. Snimljena je pesma "People Need Love", i ABBA je počela zajednički rad.

ABBA je 1974. godine pobedila na Pesmi Evrovizije, sa pesmom "Waterloo", što ih je vinulo u zvezde. Vladali su svetskom scenom tokom čitave decenije, i bili su jedan od najvećih bendova '70-tih godina . Zajedno su snimili osam albuma i imali veliki broj hitova. Bjern i Agneta razveli su se 1979. godine, i to je značilo prividan kraj benda ABBA. Njihov zadnji album, *The Visitors*, izašao je 1981. godine, a bend je prestao sa radom 1982. godine.

## Solo karijera
Agneta je tokom '80-tih izdala tri solo albuma na engleskom jeziku, koji su bili vrlo uspešni. 1982. godine, proglašena je najboljom solo pevačicom u Švedskoj. Svoj poslednji album za duži period, *I Stand Alone*, izdala je 1987. i povukla se iz javnosti u stilu poznate švedske dive Grete Garbo, sa kojom je i dan-danas porede. U decembru 1990. godine, udala se za hirurga Tomasa Sonenfelda, sa kojim nema dece. *As I Am: Abba Before & Beyond*. Svoj veliki povratak u muziku napravila je 2004. godine, izdavši album *My Colouring Book*.

## Albumi
### Albumi na švedskom jeziku
* *Agnetha Fältskog* (1968) 
* *Agnetha Fältskog vol. 2* (1969) 
* *Som jag är* (1970) 
* *När en vacker tanke blir en sång* (1971) 
* *Elva kvinnor i ett hus* (1975) 
* *Nu tändas tusen juleljus* (1980, sa Lindom Ulveus) 
* *Kom följ med i vår karusell* (1987, sa Kristijanom Ulveusom) 

### Albumi na engleskom jeziku
* *Wrap Your Arms Around Me* (1983) 
** Ujedinjeno Kraljevstvo #18, Norveška #1, Švedska #1, Holandija #2, Belgija #1 Nemačka #12 
* *Eyes of a Woman* (1985) 
** UK #38 ŠVE #2 
* *I Stand Alone* (1987) 
** UK #72, ŠVE #1, HOL #18 
* *My Colouring Book* (2004)
** UK #12, ŠVE #1, NEM #6

## Vanjske veze

* Official site 
* Official ABBA site